
Autori donose rezultate arheoloških istraživanja utvrđenja mostarskog mosta 
te njihovu interpretaciju. Datiraju pronađene zidne strukture i donose prostorni 
razvoj lokaliteta kroza sedam razvojnih etapa, od prvog spomena 1444., gradnje 
visećeg drvenog mosta 1452. god., preko izgradnje kamenog mosta 1566. god. 
do današnjih dana, s osvrtom na pokretne arheološke nalaze. 

Uvod 

Skromni izravni povijesni podaci o vremenu gradnje i razvoju 
fortifikacijskih sklopova, koji na objema obalama Neretve utvrđuju i brane 
mostarski most, nisu dovoljni da bi se razumjela cijela ta problematika. 

Dosadašnji rezultati istraživanja ovih problema mogu se, u osnovi, 
sažeti na sljedeće zaključke. 

1. Sve do kasnoga srednjeg vijeka, do prve polovice 15. st., na položaju 
na kojemu se danas nalazi mostarski most i kule koje ga utvrđuju na ob¬ 
jema obalama, nije pronađeno arheoloških nalaza koji bi upućivali na zak¬ 
ljučak da je most s utvrdama i pripadno im naselje starije od toga vremena. 

2. Prema raspoloživim povijesnim vrelima dade se zaključiti da su 
strateške, političke i prometne prilike na čitavome prostoru Hercegovine 
polovicom 15. st. uvjetovale gradnju novoga mostnog prijelaza na najpo¬ 
voljnijem položaju za to. Odabran je onaj na Humskoj Sutjesci, na mjestu 
današnjeg Mostara, pa se u petom desetljeću 15. st. na tom mjestu, s 
obje strane Neretve, grade kule između kojih je bio rastegnut i na debeli 
željezni lanac obješen viseći drveni most. 

3. Utvrde s mostom Turci osvajaju oko 1470. god. (najvjerojatnije 1468. 
god.) i u njima organiziraju vojno uporište za daljnja osvajanja u zapadnoj 
Hercegovini i Dalmaciji. Za vrijeme turske uprave uz utvrđenja na mostu, 

osobito na lijevoj obali Neretve, počinje se razvijati trgovačko-zanatsko 
središte u kojemu je začetak današnjega Mostara. Viseći most sagrađen 
u srednjem vijeku i nadalje spaja dvije obale Neretve, a Turci se njime 
koriste do polovice 16. st. 

4. Uz dotrajali drveni viseći most, 1557. god. po nalogu sultana 
Sulejmana Veličanstvenoga, započeta je gradnja jednolučnoga kamenoga 
mosta, koji je izveden po projektu onodobnoga vrhovnoga turskoga gradi¬ 
telja Kodže Mimara Sinana, a do 1566. god. izveo ga je i sagradio njegov 
učenik i pomoćnik Mimar Hajrudin. 

5. Srednjovjekovne kule na obalama koje su s obje strane rijeke bra¬ 
nile pristup mostu, u vrijeme turske uprave, a osobito u vrijeme kandij- 
skoga rata, više su puta pregrađivane i dograđivane, no, u osnovi, do 
danas su sačuvale sve bitne elemente koje su im, vjerojatno u petom 
desetljeću 15. st., dali srednjovjekovni graditelji. 

U posljednjih 50-ak godina na ovom su položaju više puta vršena 
konzervatorska i arheološka istraživanja koja su u osnovi imala dvije zadaće. 

1. Konzervatorskim radovima trebalo je istražiti i sanirati oštećenja 
na mostu i pripadnim mu utvrdama, te provjeriti podatke o njihovim 
gradnjama, koji su djelomično sačuvani u izvješćima kasnijih putopisaca 
i u nepovezanim povijesnim vrelima. Takva istraživanja i zaštitni radovi 
vršeni su od 1954. do 1957. i ponovo 1963. god. Prvim zahvatom podzidani 
su i konsolidirani temelji mosta i riječne obale, koje je Neretva već u 
znatnoj mjeri bila podlokala, a izvršeno je i injektiranje uporišnih dijelova 
mosta zajedno s potpornjacima. U radovima iz 1963. god. injektiran je 
luk mosta i zamijenjeni su oštećeni kameni blokovi. Manja oštećenja 
popravljena su žbukom od bijelog cementa i mljevenog kamena od kojega 
je most bio izrađen. 

2. Arheološkim istraživanjima provedenim 1982. god. trebalo je raščistiti 
nedoumice o vremenu gradnje utvrda koje su branile most. Vršena su 
samo u većem, istočnom sklopu, a manjim istražnim sondama obuhvaćeno 
je šest mikropoložaja: unutrašnjost kula Tara i Herceguša, unutrašnjost 
Sultan Selimova mesdžida, prostor Lapidarija (nekada magaza), koji se 
nalazio pred kulom Tara, unutrašnjost medrese (tada zgrada Muzeja 
Hercegovine), te unutrašnjost Čejvan Cehajine džamije. Pokretni arheološki 
nalazi, iskopani tim istraživanjima nisu pružili novih podataka o prvom 
vremenu izgradnje utvrđenja uz most. 

Arheološka istraživala 2002. god. 

Već je odavno poznato da je svako arheološko nalazište samo po 
sebi jedinstven i jedincat dokument, te da je njegovo iskopavanje neponovljiv 



pokus, jer se prevrtanjem lopate zauvijek poremeti nataloženi uzorak 
slijeda promjena koje su na jednome mjestu nastajale stoljećima, bilo da 
su izazvane prirodnim procesima, bilo ljudskom djelatnošću. Stoga je 
svako planiranje arheološkoga istraživanja nekog nalazišta vrlo zahtjevan 
zadatak i uvijek se nastoji odabrati prostor istraživanja za kojega se 
vjeruje da će pružiti najviše informacija. 

U mostarskom slučaju arheološka istraživanja provedena su na obje 
strane mosta, a imala su za svrhu ponovo potražiti odgovor na pitanje 
kada su podignute mostarske utvrde, način gradnje i tipove građevina, te 
analize o društvenom i gospodarskom životu u utvrdama kroza sva razdoblja. 
Stoga su na ovom nalazištu odabrani položaji za koje se vjeruje (prema 
raspoloživim zapisima) da do sada nisu bili predmetom arheoloških zahvata. 

U metodološkom postupku iskopavanje je obavljeno sondažnim 
stratigrafskim istraživanjima, vodeći računa o relativnoj kronologiji nalazišta. 
Slojevi u mostarskim utvrdama pripadaju skupini jednostavno uslojenih 
nalazišta, pa se iskopavao jedan po jedan, a cijeli tijek iskopavanja praćen 
je zabilješkama (dnevnici i formulari za bilježenje različitih ostataka), 
crtežima (presjeci i tlocrti), fotografijama te terenskim opisima pokretnih 
nalaza. 

Istraživanja na kulama uz most uvjetovana su ratnim razaranjima 
(1992.-1995.) i nastojanjima međunarodne zajednice da obnovi most i 
kule koje su za cijelo vrijeme rata bile metom žestokih napada i destrukcija, 
a započela su početkom siječnja i kontinuirano trajala do 2. ožujka 2002. 
Istražen je veći dio prostora utvrđenja na lijevoj obali i gotovo cijeli 
utvrđeni prostor pred kulom Halebija na desnoj obali. U cijelom kompleksu 
na obje strane Neretve iskopano je ukupno 18 sondi, čija je veličina 
uvjetovana gabaritima tvrđavskih prostora u kojima se istraživalo. Trenutno 
su u tijeku kompletna arheološka istraživanja o kojima će biti riječi 
nakon završetka radova. 

Istraživanja na desnoj obali 

Na prostoru utvrde na desnoj obali Neretve otkopano je pet sondi, 
relativno velike dubine. Istraživan je prostor pred glavnim tvrđavskim 
ulazom (sonda 1), dio prostora kod ulaza s unutrašnje strane (sonda 3), 
prostor unutar stambenog objekta pred kulom Halebija (sonda 2A i 2B), 
te manja sonda na vanjskom zidanom oplošju na sjevernoj strani kule 
Halebija (sonda 4). 

Rezultati su sljedeći: 

- Na dnu sonde 1, u cijeloj njezinoj površini, utvrđen je ostatak starije 
kaldrme, koja je vjerojatno ostatak ranijega tvrđavskog pristupnog puta; 

- Jedini arheološki nalaz u sondi 3 jest zid koji je ujedno i granični 
zid sa sondom 1. U cjelini je pravilno postavljen prema gradskim vratima 
i vjerojatno predstavlja njihov temelj; 

- Na dnu sonde 4 jest žbukana tvrdo nabijena podnica; 

- Cijelom visinom iskopa u ove tri sonde nije primijećena stratifikacija 
kulturnih slojeva (jednoličan nasip riječnog pijeska), niti je pronađeno 
pokretnih arheoloških nalaza; 

- U sondama 2A i 2B uočena je kulturna stratifikacija. U ovom su 

sloju pronađeni ulomci novovjekovne keramike. Ispod njega je sloj kojeg 
čini nasip od čiste zemlje u kojem je pronađen masivni zid položen u 
smjeru sjeveroistok - jugozapad. , 

Istraživanja na lijevoj obali 

U utvrđenju na lijevoj obali Neretve istražen je gotovo cijeli tvrđavski 
prostor. Otkopano je ukupno 13 sondi. Veličina i oblik sondi uglavnom 
su određeni veličinom i oblikom prostora u kojemu je bilo moguće 
provesti istraživanja. Sonda 1 smještena je u prostoriji (skladištu) uz 
turski most, sonda 2 na prostoru ispod trijema mesdžida, sonda 3 u 
prostoru ispod mesdžida, sonda 4 (i 4A) pred stubištem ispred kule Tara, 
sonda 5 u nadsvođenoj podzemnoj prostoriji uza sjeverozapadni rub tvrđave, 
sonda 6 (i 6A) izvan utvrđenja u dvorištu medrese s istočne strane kule 
Tara, sonda 7 (i 7A) u dvorišnom prostoru između medrese, kule Tara, 
kule Herceguša i mesdžida, sonda 8 u kuli Tara, sonda 9 u stambenom 
objektu imeđu mesdžida i kule Tara te sonda 10 između bedema i mesdžida. 

Rezultati su sljedeći. 

- U sondi 1 drugi je otkopni sloj sadržavao recentni nasip u kojem 
je pronađena novovjekovna keramika od koje treba istaknuti veći broj 
keramičkih turskih lula (simsija). Treći otkopni sloj nastao je u jednom 
trenutku, tj. zatrpan je najvjerojatnije u vrijeme izgradnje turskog mosta, 
a u njemu je pronađeno više pokretnih nalaza (željezna kaciga, željezni 
klinovi od drvene konstrukcije visećeg mosta, ulomci grublje novovjekovne #*. 
keramike). Dno sonde je neravna sedrena zdravica na koju su položeni *- 
temelji najstarijih zidnih struktura (zidovi la-lg), a dominiraju dva zida 

(la i lb), koji su vjerojatno izvorni ostaci kasnosrednjovjekovnog utvrđe¬ 
nja i kao takvi u vezi su s konstrukcijom istovremenog visećeg mosta. 

Zapadno lice zida lb je na sjevernom kraju pravilno smaknuto za 0,20 m. 

Sjeverno od smaknuća (oko 0,60 m) nalaze se ostaci uspravno poredanih 
ležišta drvenih greda, različitih presjeka (ostaci starijeg mosta) s klino¬ 
vima in situ. Preostali, u strukturama generalno jednaki, otkopani zidovi 

u sondi 1 (zidovi lc, ld, le, lf i lg) ostaci su mlađih građevinskih 
struktura. Međusobno nisu konstruktivno povezani i svi su utemeljeni 
znatno iznad zidova la i lb. U pravilu su sagrađeni na nasipu kojega je 
trebalo otkopati i arheološki istražiti, pa su se javili tehnički problemi. 
Zidove je, naime, trebalo podgrađivati da bi se spriječilo njihovo urušavanje. 
Iz istih razloga nije bilo moguće do kraja istražiti i dokumentirati uočene 
ostatke drvene konstrukcije visećega kasnosrednjovjekovnoga mosta, pa 
istraživanja u ovoj sondi još ne držimo završenima. 

- U sondi 2 u drugom sloju pronađeni su ulomci novovjekovne keramike, 
a u trećem sloju zid 2a koji je položen u smjeru istok - zapad. Dno joj 
čini neravna sedra. Zidovi koji omeđuju prostoriju (ujedno i sondu) iz 
različitih su vremenskih razdoblja i različite su strukture. 

- Otkopni sloj u sondi 3 sastavljen je od pjeskovite zemlje i nema 
pokretnih arheoloških nalaza. U dijelu tog nasipa evidentirani su ostaci 
žbukane podnice i na njoj položeni kameni blokovi pronađeni in situ. 
Blokovi su u obliku krnje piramide kvadratne osnove. Nejednakih su 
dimenzija, s okruglom rupom na gornjoj ravnoj plohi. Blokovi s rupama 
vjerojatno su temelji drvene ograde. Zidovi koji omeđuju prostoriju 3, 
pokazuju u svojoj strukturi dvije građevinske faze. Zapadni i južni zid 
vjerojatno su temeljni zidovi mesdžida sagrađenog u 16. st. unutar utvrde, 
a sjeverni i istočni u donjoj zoni većim su dijelom sačuvani zidovi 
kasnosrednjovjekovne utvrde, starije od turskog mosta. 

- Nakon uklanjanja recentnog kamenog popločenja u sondama 4 i 
4A i pjeskovite zemlje, ispod toga gdje je pronađena kamena topovska 
kugla i žbukana podnica, došlo se do dna koje je činila sedrena zdravica. 
Pronađeni su ostaci šest zidova (4a-4c, 4Aa, 4Ab). 

- U sondi 5 otkopana su dva sloja, a svrha ja bila dokumentacija o 
arhitekturi ranijih utvrđenja, kao i odnos tih zidova prema drugima iz 
tvrđavskog sklopa. Iz sačuvanih arhitektonskih ostataka jasno je da je 
cijela prostorija nastala proširenjem tvrđavskog platoa i gradnjom novog 
potpornog zida sa sjeverne strane tvrđave. Iz tih razloga i tri su novoprigra- 
đena masivna zida (istočni, sjeverni i zapadni) iste strukture i načina gradnje, 
dok je južni zid prostorije izvorni vanjski zid srednjovjekovnog utvrđenja. 

- Svrha otvaranja sondi 6 i 6A bilo je dobivanje spoznaja o temeljima 
kule, kao i o mogućem obrambenom opkopu. Nakon površinskog recentnog 
humusa pojavio se građevinski šut s pokretnim nalazima novoga vijeka 
i ostacima četiri novovjekovna zida (6a-6c i 6Aa). Dno sonde je sedrena 
zdravica na kojoj leže temelji kule. 

- Svrha sondi 7 i 7A revizijsko je istraživanje prostora na kojemu su 
već bila vršena istraživanja, no bez relevantnih podataka i suvislog kasnijeg 

izvještaja, a pretpostavljena mogućnost boljega razumijevanja nekoliko 
građevinskih faza vidljivih u sačuvanom nadzemnom ziđu uz kulu Hercegušu. 
Sonda 7 nakon humusa sadrži sloj građevinskog šuta bez pokretnih nalaza 
ispod kojeg je sedrena zdravica, a u sondi 7A u sloju otpada otkopani 
su ostaci devet zidova (7Aa-7Ai). 

- Sonda 8 sadrži šest slojeva od kojih je najvažniji peti koji je žbukana 
podnica, a koji leži na sedrenom konglomeratu. Ova sonda je također 
bez pokretnih arheoloških nalaza. 

- U sondi 9 utvrđeno je nekoliko kulturnih slojeva, a u donjem 
pjeskovitom sloju pronađene su dvije kamene topovske kugle. U njoj su 
pronađena i dva usporedna zida (zid 9a i 9b). Zid 9a je izvorno činio 
dio zgrade koju zatvara sa zidovima 4a, 4c i 4Ab u sondi 4 i 4A, te sa 
zidovima 7Ac i 7Af u sondi 7A. 

- Svrha otvaranja sonde 10 jest utvrđivanje međusobnog odnosa zidova 
u tome dijelu utvrđenja i mogući slijed njihove gradnje. Istraživanjima je 
utvrđeno da u cijeloj visini iskopa nema kulturne stratifikacije sloja. 
Nasip je uglavnom zemljani, izmiješan s manjom količinom lomljenog 
kamena. Nije bilo pokretnih arheoloških nalaza. 

Osvrt na pokretne arheološke nalaze 

Pokretnim arheološkim nalazima najbogatija je bila sonda 1 na lijevoj 
obali. Pronađena su 92 ulomka novovjekovne keramike koji su kompletno 
dokumentirani. Svaki ulomak je upisan u inventarsku knjigu, opisan u 
formularu za keramiku i nacrtan u mjerilu 1:1.' Dodatno je napravljen 
i katalog. Sva keramika je izrađena na lončarskom kolu i može se podijeliti 
na finu i grubu. Fina keramika je zaglađena, blijedožute ili smeđe boje, 
s ukrasom pojasnica na vratu ili gornjem dijelu trbuha, dok je gruba 
smeđe boje, blago hrapava i bez ukrasa. 

U keramičke nalaze ubraja se i 19 turskih lula (simsije), od kojih je 
većina u cijelosti sačuvana. Izlivene su u kalupu, u najvećem broju tam¬ 
nocrvene boje, a od ukrasa prevladavaju utisnuti točkasti rombovi, utisnuta 
ornamentalna traka na cijevi ili dnu, traka riblje kosti uz obod dna. 

Posebnih nalaza je 15. Svi su uvedeni pod brojem u formular za 
posebne nalaze i opisani. To su 4 novčića (austro-ugarski srebrenjak, 
austro-ugarski bakrenjak i 2 venecijanska bakrenjaka), srednjovjekovni 
šljem, četiri kamene topovske kugle i željezni klinovi koji su pripadali 
drvenoj konstrukciji visećeg mosta. 


1 Crteže i opise keramike napravila je V. Milošević 2002. god., izvješće u rukopisu. 

Prilikom raščišćavanja terena, dakle izvan konteksta, pronađena su 3 
nalaza (dio akroterija antičkog sarkofaga, kasnoantički stupić bifore i dio 
bošnjačkog nadgrobnog spomenika). 

Prostorni razvoj lokaliteta 

U istražnim radovima na obje strane mosta pronađene su građevne 
strukture čija se izgradnja može datirati od 15. do druge polovice 20. st. 
O povijesnim vrelima i njihovoj vezi s lokalitetom pisao je A. Milošević. 2 

U arheološkom izvještaju doneseni su rezultati sondažnih istraživanja 
na obje strane mosta s arhitektonskim snimcima pronađenih struktura. 3 

Analizom sačuvanih zidova lokaliteta možemo tvrditi da su obje strane 
mosta, zapravo, jedinstven sklop koji se razvijao usporedno. Utvrđene su, 
s malim razlikama, istodobne pregradnje i dogradnje lokaliteta. Jedina 
razlika je u veličini kaštela, koji je bio izgrađen uz kule: veći uz Taru na 
lijevoj obali, i manji uz Halebiju na desnoj obali. Kule su jednakog 
oblika i veličine, zrcalno postavljene u odnosu na Neretvu, polukružne s 
vanjskim radijusom 9,60 m, te ravnom stranicom prema Neretvi, dugačkom 
12,3 m. Tara je izgrađena na nešto višem položaju u odnosu na Halebiju, 
što je bilo uvjetovano konfiguracijom terena. 

Dvaput su značajno dograđivane. Halebija je dobila u svom visokom 
dijelu stambenu namjenu te je pritom njezino ziđe značajno rastvoreno 
nizovima velikih prozora. Tara je ostala potpuno zatvorena do posljednje 
etaže - kruništa. 

Tara je u odnosu na Halebiju nastala na nepovoljnijem položaju. Ha¬ 
lebija je nastala na uskom istaknutom rtu u Neretvu s kopnene strane zaš¬ 
tićena rukavcima Radobolje koji se ulijevaju s južne i sjeverne strane kule. 

Uz Taru je stoga nastao i veći kaštel u kojeg se upirao most i kroz 
kojega se pristupalo mostu. Istražnim radovima utvrđen je oblik kule i 
kaštela koji je nastao na tom lokalitetu 40-ih godina 15. st. 4 Kaštel je 
građen kao nepravilni šesterokut s jednom središnjom osi simetrije. Njegovu 
istočnu stranicu usporednu s rijekom čini kula Tara koja ima funkciju 
branič kule (Donjon). 

Na nju su vezani bočni zidovi koji se trapezasto šire prema rijeci te 
se sa znatno kraćim stranicama skošavaju prema zapadnom zidu koji je 
okrenut k rijeci i usporedan sa zidom kule Tara. Tako su “bočni” zidovi 


2 A- Milošević, O mostarskim kulama i mostu u srednjem vijeku , Split 2001., rukopis. 

3 A. Milošević - N. Kovačević, Izvještaj o provedenim arheološkim istraživanjima na mostarskim 
utvrdama u 2002. god., Dubrovnik 2002., rukopis. 

4 M. Orbini, Kraljevstvo Slovena , Beograd 1968., str. 384. 



(južni i sjeverni) trokutasto istaknuti. Na južnom istaku nastat će, tijekom 
dogradnji, jedna omanja kula koja je branila pristup s juga uz rijeku, 
nazvana Herceguša. Na sjevernom bočnom zidu, na njegovu dužem dijelu 
uz Taru, utvrđeno je postojanje ulaza i prilaza mostu u svim razdobljima 
izgradnje. 

Obodno je ziđe kaštela, dakle, značajno sačuvano na sljedećim 
lokacijama: 

- dijelu sjevernog zida uz Taru, 

- u prostoriji br. 5, sondi 5, 

- u prostoriji br. 1, sondi 1 (zid lb), 

- zapadno od mesdžida usporedno s rijekom (zapadni zid sonde 10), 

- njegov zakošeni nastavak prema Herceguši, 

- spoj Herceguše i Tare sačuvan samo u temeljnoj zoni (zid 7Aa). 5 

Uz Taru sjeverni zid je sačuvan u svojoj izvornoj visini. Na njemu se 

jasno iščitavaju srednjovjekovne strukture kruništa. Zid prati nagib terena 
tako da se i krunište stepenasto spušta prema Neretvi. Sondiranjem zida, 
otucanjem kasnijih nanosa žbuka utvrđeno je postojanje okruglih rupa 
promjera 16-25 cm, kroz cijelu širinu zida, oko 180 cm niže od vrha 
kruništa. To su ostaci nekadašnjeg drvenog obilaznog hodnika konzolno 
izvedenog na oblicama koje su bile sidrene cijelom širinom zida. Na 
spoju s uglom kule Tare visina poda ophodnog hodnika bila je na razini 
ulaznih vrata u kulu. To govori o povezanosti obilaznih hodnika sa središnjom 
utvrdom. Zid je bio visine 6,2 m od razine prirodnog terena do vrha 
kruništa. Na još dva mjesta sačuvani su podaci o visini obodnog zida 
uzidani unutar kule Herceguše, te na zapadnom zidu uz Neretvu, na 
potezu južno od mosta do spoja s Hercegušom. 

Na sjevernom zidu na mjestu današnjih vrata u svim etapama izgradnje 
nalazila su se vrata kroz koja se ulazilo u kaštel i kasnije prilazilo 
mostu. 6 Upravo u pravcu ulaza, usporedno s tokom rijeke, u kaštelu je 
vrlo značajna denivelacija terena. Na tom potezu iznosi preko 4 m. 

Zbog istraživanja mogućeg drugog, ranijeg ulaza kroz branič kulu, 
sondirana je kula Tara i iskopan je nasip unutar nje. Otklonjena je 
mogućnost da postoji neki drugi, raniji ulaz u kulu na nižoj razini od 
današnjega. Ulazu se danas pristupa zidanim strmim stubištem. Nekoć se 
prilazilo s drvenoga obilaznog hodnika zidova kaštela. U kulu Taru se, 


5 Brojevi s oznakama zidova i sondi nalaze se na tlocrtu lokaliteta. 

6 Nad tim vratima zasigurno je postojao “čardak” (stražamica nad vratima) prije rušenja 
ulaza u 19. st. zbog uspostavljanja kolnog prometa preko mosta. Danas su ostaci ulaza sačuvani 
u visini od 13 m nad prilaznom kaldrmom. 

dakle, ulazilo iz kaštela, kroz povišena vrata kroz koja se i danas ulazi 
u najnižu razinu kule. Gdje su se nalazile stube za penjanje na obilazne 
hodnike, ne zna se. Nisu pronađeni njihovi ostaci. Međutim, za pretpostavku 
je da su bile negdje kod ulaznih vrata u kaštel. 

U jugoistočnom dijelu prostorije br. 5 zid prvotnog kaštela sačuvan 
je u visini od preko 6 m. Jednim dijelom je ravan, a potom nakon 
prekida uspravnom fugom prelazi u zakrivljenu plohu. Na tom mjestu 
djelomično se mijenja način zidanja, na početku zakrivljenog dijela javlja 
se u vertikali red nešto većih blokova. Čini se da je polukružni dio 
kasnije dograđen, jer nije organski vezan za ostalo ziđe. Na polukružnom 
dijelu nalaze se tri rupe promjera 26-40 cm, unutar zidne mase dužine 
preko 3 m, s vrhom na visini od 50 m n/v. Dvije su u smjeru sjever - 
jug, te jedna okomito na njih u smjeru istok - zapad. Rupe su ostaci 
greda koje su s vremenom istruljele i nestale. Ostalo je samo njihovo 
ležište u zidu, na mjestima gdje su se nalazile. Bile su postavljene za 
vrijeme zidanja zida i konzolno istaknute iz njegove razine. 7 Vrh zida - 
njegovo krunište na ovom potezu nije sačuvano. 

U prostoriji br. 1, sondi S-l pronađen je zid označen s oznakom lb, 
koji izlazi izvan prostorije i nastavlja se pružati južno prema Herceguši. 
Njegovo vanjsko zapadno lice je u smjeru fuge između ravnog i zakrivljenog 
dijela zida u prostoriji br. 5. On je, dakle, pročelni zid kaštela prema 
rijeci. Na njemu su u potezu ispod zapadnog pročelja mesdžida vidljivi 
ostaci pravilno raspoređenih kružnih rupa kroza zid, koje su 4,2-4,4 m 
iznad terena, prate njegov blagi nagib od sjevera k jugu, te se ponovno 
počinju dizati prateći uspon terena prema Herceguši. 

U istoj sondi pronađen je i zid označen kao zid la, koji se pruža u 
smjeru istok - zapad, te tvoreći ugao, zaokreće na sjever. Na njega se 
naslanja zid lb, koji nije organski vezan za nj, iako su po načinu gradnje 
i ostalim pokazateljima vremenski vrlo bliski. Zid la pruža se prema 
sjeveru, te se nastavlja kao zakrivljeni zid u prostoriji br. 5. Na njegovu 
ravnom dijelu, vidljivom u sondi S-l, nalaze se ostaci vrata, prolaza 
prema rijeci. Ispod prolaza je uspravni niz od 9 okruglih i pravokutnih 
rupa, u kojima su nekoć bile grede. U njima je pronađen niz željeznih 
klinova kojima su drvene grede bile okovane. 8 

Sjevernije, za oko 0,5 m, pronađen je još jedan niz takvih šupljina, 
u smjeru istok - zapad. One su zasigurno bile dio konstrukcije “visećeg” 


7 Grede u rupama bile su u funkciji konstrukcije “visećeg” mosta, podignutog prije 1452. god. 

8 Na mjestima velikih greda pronađeni su željezni klinovi dužine 1 m. 

mosta. 9 Niža ležišta većeg su presjeka, oko 46x46 cm; smanjuju se prema 
vrhu. Najviša su kružna promjera, 16 cm. Nad njima je pronađena drvena 
podnica od 5-8 cm debelih drvenih platica. Sljedeći vertikalni nizovi 
drvenih ležišta nalaze se na položaju današnjeg mosta i prilazne mu 
kaldrme, ispod temelja kuće br. 1. Prije nego što se demontira kaldrma 
i temelj kuće, ne mogu se istražiti zbog urušavanja nasipa. Zbog toga 
nije još uvijek do kraja istražena i definirana širina drvenog visećeg 
mosta. 10 

Na zidu la, kao i na polukružnom u prostoriji br. 5, nalaze se 
pojedinačne kružne rupe promjera 30 cm, i to jedna na zapadnom, te 
dvije na njegovu južnom licu. Rupe na južnom licu zida u pravcu su rupa 
iz prostorije br. 5, dok je rupa na zapadnom licu okomita na njih, u 
pravcu pružanja mosta. Ona je južnije od mosta, izvan njegovih gabarita. 
Ležišta greda mosta udaljena su od nje prema sjeveru za 1,7 m. 

Položaji greda koje su se nalazile u ovim šupljinama visinski su točno 
na dnu najniže grede konzolne konstrukcije drvenog mosta. Dakle, prilikom 
gradnje mosta ove grede su bile ugrađene u zid kao podloga i veza sa 
zidom. Potom su obzidane i opterećene velikom zidnom masom da bi na 
njih bila zatim nakovana konstrukcija konzole mosta. One su bile ugrađeni 
ležaj drvene konstrukcije mosta, zapravo njezino sidrenje i učvršćenje. 

Na šesterokutnom kaštelu, nesimetrično, na sjevernom dijelu zida, 
usporednim s Neretvom, dozidan je istak koji je poslužio kao upornjak 
drvenog mosta. Njega čini polukružni zid u prostoriji br. 5 i ugao zida 
la. U njega su bili upeti redovi drvenih greda koje su konzolno prepuštane 
nad rijeku. Na sjeveru je istak polukružan da ublaži i odbije udar visokih 
voda, dok je na svom južnom dijelu, logično pravokutan. Na vanjskom 
plaštu zida la pronađen je, skokom u zidu definiran, južni rub prolaza 
prema rijeci. Ispod vrata pronađena je drvena podnica, te niže nizovi 
drvenih greda konstrukcije mosta. Istraživanjima je tako određena visina 
drvene konstrukcije mosta, te južni rub prolaza mosta kroza zid kaštela. 


9 Ovaj most nazivamo “viseći” iako on to nije bio u potpunom značenju te riječi. Značajni 
dio raspona, koji je premoštavao, bio je riješen drvenom konzolnom konstrukcijom, dakle, samo 
središnji je dio bio ‘Viseći”, koji je prema predaji bio od željeznog lanca, na koji su onda, 
najvjerojatnije, bili položili drvenu hodnu plohu. Drvena konzolna konstrukcija sastojala se od niza 
vertikalno nakovanih greda koje su bile prepuštane prema rijeci. 

Vrlo sličnu rekontrukciju izradio je pok. prof. Milan Gojković, a sve prema Violet le Ducu, 
vidi: M. Gojković, Jedna hipoteza o izgledu i konstrukciji mosta preko Neretve u Mostaru pre građenja 
Starog mosta , Zbornik zaštite spomenika kulture 17, Beograd 1966., 51-62. 

10 Prilikom izgradnje budućeg mosta, sanacije njegovih upornjaka potrebno će biti iskopati i 
restaurirati nalaze prvog mosta na ovom lokalitetu. Prezentacija će biti definirana izvedbenim 
projektom za podzemlje kule Tara. 

Na južnom pročelju zida la vidljive su dvije vertikalne fuge te između 
njih nešto drugačija struktura zidanja. Radi se o zazidanom prolazu u 
zidu kroz koji se s južne strane izvana moglo prići mostu. Taj je prolaz 
udaljen za debljinu zida (oko 1 m) od jugozapadnog ugla istaka, te je 
širok 1,52 m. Najvjerojatnije je bio vanjski, bočni pristup mostu. Ispod 
njega, niže za 1,2 m, nalaze se rupe u kojima su bile grede. One su, osim 
što se unutar zida na njih učvršćivala konstrukcija mosta, konzolno virile 
izvan gabarita zidova, te je na njih najvjerojatnije bila položena konzolna 
konstrukcija kojom se moglo prići ovom otvoru. Ovaj prilaz je mogao 
služiti samo posadi utvrde, jer je dalje bio povezan sa zidovima kaštela 
i dormitorijem. 

Zid la proteže se dalje, u smjeru istoka, prema kuli Tari do kraja 
sonde S-2, odnosno do denivelacije terena pod istočnim zidom mesdžida, 
gdje skreće na jug. Njegov nastavak na jug temeljni je zid istočnog zida 
mesdžida. Pruža se do južnog vanjskog zida kaštela koji je između Herceguše 
i Tare. Njegov istočni dio označen je u sondi S-7A kao zid 7Ah, na spoju 
sa zidom kaštela kao 7Aa, tj. zadebljanje 7Ai. U zidu je postojao prolaz, 
komunikacija između istočnog višeg dijela kaštela do zapadnoga, znatno 
deniveliranoga. 

Pri dnu taj zid je 2,3 m nad terenom proširen za 0,52 m. Na proširenju 
su otkriveni tragovi niza ležajeva za grede koje su tu bile položene, te 
upete u viši dio zida. Bile su još konzolno istaknute iz razine proširenja 
zida. To je konstrukcija komunikacije koja je vodila od prodora u zidu 
7Ah koji je na njegovu južnom kraju, prema sjeveru konzolno uza zid, 
potom prelazeći na zid la skretala okomito na zapad do samog mosta. 

Na zidu la, na njegovu dijelu pod sjevernim pročeljem mesdžida, 
nalaze se dvoja vrata. Jedna niža, na razini terena, te druga manja malo 
smaknuta, iznad njih. Pred nižim vratima pronađen je niz klesanih kamena 
u obliku krnje pravokutne piramide na čijem je vrhu okrugli utor. 

To su temeljni kamenovi na koje se oslanjala drvena konstrukcija 
komunikacije. Ona se nastavljala uza zid la prema zapadu. Račvala se 
na dvije razine, prema višim i nižim vratima. Vidljivi su i otisci stubišta 
koje je vodilo prema manjim, višim vratima u zidu la. 

Niža vrata koja su na razini terena i vode iz sonde 3 u sondu 2, u 
širini zida imaju nekoliko stuba, jer je teren u sondi 3 nešto niži. Njihova 
donja niveleta je na istoj visini kao prodor kroza zid la na njegovu 
zapadnom kraju, tik do mosta. Ista visina govori u prilog da su bila 
povezana. To je odvojena pješačka komunikacija prema drvenom mostu 
izvana, koja je najvjerojatnije služila posadi kaštela. Prema položaju radilo 
se o internoj komunikaciji unutar kaštela (između višeg dijela na kojem 

se nalazio dormitorij za posadu, te nižeg dijela teško pristupačnoga) za 
obranu i popravke mosta. Prilaz mostu za ljude i teret nalazio se na 
istom položaju kao i današnji pristupni put mostu iz 16. st. Ta pomoćna 
komunikacija je bila s južne strane zida la, a s njegove sjeverne strane 
išla je glavna komunikacija ljudi i tereta prema mostu. Ona se s ulaznih 
vrata blago spuštala prema mostu. 11 

Na toj strani zida la vidljiv je niz od tri kružne rupe promjera oko 
50 cm, čije je dno na 52,2 m n/v. Njihov vrh je niži od drvenog mosta 
za 0,5 m. Budući da su u pravcu pružanja mosta, možemo ih dovesti u 
vezu sa sidrenjem konstrukcije zatega visećeg dijela mosta. Lančanica, 
koja je bila položena preko drvene konzolne konstrukcije, morala je biti 
zategnuta i sidrena. Moguće je da su balvani promjera 50 cm bili usidreni 
u rupe u zidu la, te je za njih bila pričvršćena konstrukcija lančanice. 

Prema više pokazatelja zidani istak 12 s drvenim visećim mostom nastao 
je naknadno u odnosu na ostale zidove kaštela. U prostoriji br. 5 on je 
prizidan i odvojen vertikalnom fugom i zidan drugačijim vezom kamena. 
Presjekao je i zid lb i nije za njega bio vezan zidarskom vezom. 

Položaj te nadogradnje ekscentričan je na prilično pravilnu strukturu 
kaštela. Zidovi te nadogradnje zidani su u vrlo kratkom razdoblju nakon 
nastanka kaštela. Zidani su na vrlo sličan način, neobrađenim kamenom 
u debelom sloju morta; boja i kvalitet morta vrlo su slični. Ono što 
sigurno povezuje sve zidove prve faze izgradnje kaštela, kule Tare i kule 
Halebije na drugoj strani rijeke, ostaci su malih rupa promjera oko 8 cm, 
dubine 50-80 cm. To su ostaci sidrenja skele za zidanje u zidove. Na 
kulama su pronađeni u dijelu zida pod zemljom, vidljivim nakon sondiranja. 
Kule su u svojim nadzemnim dijelovima višekratno pregrađivane i fugirane, 
te nisu bili vidljivi ostaci skele za građenje. Na zidovima kasnijih faza 
izgradnje oni više nikad neće biti kružni, već u obliku tesanih drvenih 
greda. Na dogradnji vezanoj za viseći drveni most nalazimo iste ostatke 
skele za zidanje. 

Na kuli Herceguši, koja je nastala kao polukružno pojačanje trokutastog 
istaka kaštela, nalazimo drugačije tragove skele za zidanje. 

Na zapadnom pročelju kule Herceguše vidljive su dvije vertikalne 
fuge na razmaku od 90 cm. One su u smjeru zida 7Aa i predstavljaju 
njegov završetak. Na njega se spaja skošenje zida lb i čini se da nisu 
vezani, tj, zid paralelan s Neretvom prislonio se na njega. U sondi na 


11 Današnja ulazna vrata su na 56,05 m n/v, ranija su bila za 1 m niža, dok je visina drvenog 
mosta bila 53,20 m n/v. Prilazna rampa je na dužini od oko 14 m padala za 1,8 m. 

12 Zid označen u sondi S-l kao zid la. 

sjevernom ravnom pročelju Herceguše pronađena je strijelnica kruništa 
zida 7Aa koja je u logičnoj visinskoj vezi s rupama greda obilaznog 
hodnika na skošenju zida lb prema Herceguši. 13 

Prislanjanje zida la na zid 7Aa govori u prilog da je zid 7Aa stariji, 
te da je zid lb nešto kasnije izgrađen. 14 Ovako spojeni, prislonjeni zidovi 
ojačani su ugaonom polukružnom kulom Hercegušom. Šiljati spoj dva 
zida ojačan je punim zidom iznutra kaštela, zatvarajući krunište zida 7Aa 
ravnom zidanom plohom višom od vrha kruništa za 4,0 m, tj. od prijašnje 
visine kruništa na 59,50 m n/v do visine novog kruništa kule na 63,50 m 
n/v. Izvana je pojačanje izvedeno u obliku nepravilnog polukruga. Budući 
da je kula izvedena s malim tlocrtom, potpuno je zapunjena. Vezu njezinog 
poprilično visokog kruništa s nižim obilaznim hodnikom na zidu 7Aa 
nismo ustanovili. Vjerojatno je bila uspostavljena drvenim stubišnim 
konstrukcijama. 

Unutar kaštela pronađeni su ostaci još jedne građevine. Riječ je o 
zidovima i podnici veće pravokutne građevine. Orijentirana je sjever - 
jug, usporedno sa zidom Tare. Na sjevernom i južnom pročelju ove 
građevine, uz njezin zapadni zid nalaze se vrata. Sjeverno pročelje pronađeno 
joj je u sondi S-4 i S-4A, označeno kao zidovi 4c, 4Aa, 4Ab, zapadni zid 
u sondi S-9 s oznakom 9b, a južni u sondi S-7A sa zidovima označenim 
7Ac, 7Ae, 7Af. Vanjske mjere građevine su: u smjeru sjever - jug 12,90 
m, a u smjeru istok - zapad 5,35 m. Služila je kao dormitorij za posadu 
kaštela, a simetrično postavljena vrata na sjevernom i južnom pročelju 
omogućavala su posadi brz izlazak na sjeverni i južni obrambeni zid 
kaštela. Prostorija je zidom 7Ae podijeljena na dva dijela, veći sjeverni 
te manji južni, širok svega 1,58 m. Taj manji prostor mogući je položaj 
stubišta za kat prostorije. Prostorija je imala podnicu od svijetle uglačane 
žbuke. Oko nje je bila ostavljena komunikacija sa sve četiri strane. Ta 
prostorija izgrađena je nakon osvajanja utvrde. Porušena je prilikom 
ojačavanja sjevernog i južnog zida. Tom prilikom izgrađeni su zidovi 
širine 70 cm, 15 odmaknuti od zidova kaštela za 1,20 m. Prostor između 
je bio zapunjen zemljom. Tako pojačan zid ukupno je bio širok 2,7 m, 
bio je prohodan i na njega se mogla postaviti artiljerija. Ojačanje je 
izvedeno i zbog sve jače artiljerije koja je bila opasnost za relativno 


13 Visinski položaj greda obilaznog hodnika na istoj je relativnoj visini (od prirodnog terena), 
kao i one na sjevernom zidu. 

14 Zid 7Aa najvjerojatnije je izgrađen prvi južni perimetar kaštela, kao zid na rubu litice oko 
koje se nije moglo proći. 

15 Sjeverni zid ojačan je zidom u sondi S-4, označen kao 4b, a južni zid označen 7Aa ojačan 
je zidovima 7Ab i 7Ad. 

tanke srednjovjekovne zidove kaštela. Proširenje zida izvedeno je, naravno, 
s unutrašnje strane, koristeći postojeće krunište. 

Još jedna vrlo značajna građevina izgrađena je unutar kaštela. To je 
Sultan Selimov mesdžid, mala džamija za potrebe garnizona. Izgrađena 
je u razdoblju između 1512. i 1520. god. Dijelom se oslonila na postojeće 
zidove kaštela (zid la i zid 7Ah), koji su joj temeljni zidovi, dok su 
ostala dva temeljna zida, zapadni i južni, zidani iznova, znatno uži. Osim 
tih temeljnih struktura ne postoje ostaci građevine iz prve polovice 16. 
st. Današnji mesdžid građen je koncem 19. st., u doba austro-ugarske 
uprave. Tada su porušeni izvorni zidovi iznad razine poda te sagrađeni 
potpuno novi. Koncem 19. i početkom 20. st. kaštel je izgubio vojno 
značenje utvrde, a zadržao samo važnost prijelaza preko rijeke. Osim 
pregradnje mesdžida izgrađene su još dvije građevine: magaza na samom 
rubu mosta, prislonjena na zapadni zid mesdžida i stambeno-poslovna 
kuća između mesdžida i kule Tara. 

Središnja utvrda na lijevoj obali, kula Tara svojim oblikom, veličinom 
i položajem dominira kaštelom te ga brani s istoka. Tlocrtno je polukružna. 
Njezino zapadno pročelje je ravno, a nepravilno polukružno prema istoku, 
od kuda je branila pristup mostu. Zidovi su debeli oko 3 m u prve tri 
etaže, sužava se u sljedećim etažama na debljinu od 2,5 m, dok je zid 
kruništa s otvorima i puškamicama debeo 90 cm. Zidani su od neobrađenog 
kamena, u debelom sloju morta. Kamen zida je nepravilne veličine i nije 
uslojen u redove. Jedini klesani dijelovi zida uglovni su vez kamena na 
dva ugla koja kula posjeduje. Uglovi su klesani od većih blokova kamena 
s naizmjeničnim vezom s okolnim ziđem. Mort je vapneni s agregatom 
od riječnog pijeska. 

Na zapadnom pročelju nalazi se ulaz u kulu kojemu se pristupa 
strmim prilaznim stubištem. Na tom pročelju sačuvana su dva otvora, te 
dijelovi jako prezidanog kruništa na vrhu. Istočno pročelje nije, osim 
kruništa na vrhu, sačuvalo nikakvih otvora. 

Na istočnom pročelju vide se ostaci nekoliko razvojnih etapa građenja. 
Na južnom dijelu polukružnog pročelja, na njegovu spoju sa zapadnim 
na koti 70,5 m n/v sačuvani su ostaci otklesanih kamenih konzola. To su 
bile dvostruke pravilno klesane kamene konzole dimenzije oko 26x36 cm, 
na razmaku 60-80 cm. Isti takvi ostaci četiriju pari otklesanih masivnih 
kamenih konzola vidljivi su i na sjevernom dijelu polukružnog pročelja. 
Te su kamene konzole nosile istaknuto krunište kule (mašikule). 

Taj srednjovjekovni način utvrđivanja pomagao je pri obrani podnožja 
kule jer je omogućavao nadzor i obranu kad se neprijatelj približi temeljima 
kule. Mašikule su postojale samo na polukružnom dijelu kule. Na ravnom 

nema vidljivih ostataka, jer je taj dio bio unutar kaštela te se nije trebalo 
braniti s te strane. Između dvostrukih kamenih konzola postojali su mali 
svodovi na kojima je bilo zidano krunište. Postoji mala razlika u zidanju 
i vrsti morta oko 80 cm iznad konzola, gdje je bila razina poda tadašnje 
kule. Ta visina odgovara dnu najnižeg otvora koji se nalazi na zapadnom 
pročelju uz taj ugao kule. To su danas vidljiva zazidana vrata, kasnije 
pretvorena u maleni prozor. Na istoj relativnoj visini u odnosu na sačuvane 
kamene konzole nalaze se vrata i na Halebiji. Taj otvor, koji je na 
Halebiji u istom visinskom odnosu s kamenim konzolama kao i na Tari, 
nesumnjivo je ulaz u najvišu obrambenu etažu kule. Do dna obaju vrata 
na Tari i Halebiji zidovi imaju veliku debljinu od preko 3 m. 

Ovu etapu možemo datirati u prvu polovicu 15. st. kada je nastala 
utvrda kao zaštita prvog visećeg mosta na tom položaju, te koja se 
spominje u arhivskim dokumentima prve polovice 15. st. 

Vrlo sličan oblik kaštela i tlocrtno identični oblik s polukružnom 
kulom na vrhu nalazimo ugrađen u dubrovačke zidine. Oblik vrlo podsjeća 
na kaštel sv. Jakova u Dubrovniku, koji je građen nešto ranije od mostarske 
utvrde. Povezanost Dubrovnika trgovačkim putevima s ovim krajem, te 
kontinuirani rad dubrovačkih graditelja u obližnjem Počitelju, govori u 
prilog tezi o modelu utvrde preuzete i građene od dubrovačkih graditelja. 

Kula Halebija na desnoj obali Neretve vrlo je sličnih oblika kao i 
Tara. Tlocrtno Halebija je gotovo identična, zrcalno simetrična. Sačuvani 
tragovi građevnog razvoja kule isti su u prvim fazama kao i na Tari. To 
govori o usporednom razvoju obiju strana rijeke, o projektiranoj renesansnoj 
utvrdi na dvije strane rijeke povezane visećim mostom. 

Na sjevernom uglu Halebije ratnim razaranjima urušen je dio predziđa. 
Na tom dijelu polukružnog zida kule vidljivi su ostaci otklesanih trostrukih 
kamenih konzola. Nalaze se na koti 61,60 m n/v, istih su dimenzija i 
razmaka kao i na Tari, kao i odnos visina konzola i ulaznih vrata u kulu. 
Na ostalom dijelu polukružnog pročelja nema vidljivih ostataka, jer su 
zaklonjeni izgradnjom predziđa. 

Prva razvojna etapa, datirana u prvu polovicu 15. st., bila je polukružna 
kula s mašikulama kruništem. Za razliku od Tare, s trostrukim kamenim 
konzolama. 

Na desnoj obali, između Halebije i rijeke, pronađeni su prilikom 
istraživanja zidovi koji su bili upornjaci drvenog visećeg mosta. Zid koji 
je pronađen u sondi 2A na desnoj obali pod zidom Halebije, označen 
oznakom 2Aa, nije zidarski povezan s kulom, što govori da je prizidan 
naknadno. Postavljen je koso (sjeverozapad - jugoistok) u odnosu na zid 
kule. Širok je 0,85 m, njegov sačuvani vrh na koti je od 52,55 m n/v. 

Sonda nije kopana do njegova dna, tako da je nepoznata dubina temeljenja. 
Bez sumnje to je dio upornjaka drvenog visećeg mosta na desnoj obali. 

U sondi br. 1, smještenoj uz kulu Halebiju uz tvrđavska vrata, na 
njezinu dnu pronađena je, 3,5 m dublje od današnjeg puta, kaldrma 
kojom se pristupalo drvenom mostu. Njezina visina je na 52,89 m n/v. Na 
tom je mjestu nešto malo viša od zida upornjaka iz sonde 2A. Kaldrma 
je u blagom padu prema rijeci te je logično što je zid upornjaka malo 
niži. Da je kaldrma pristupni put drvenom visećem mostu, svjedoči i to 
što je ona na gotovo istoj visini kao i drvena gazišna ploha mosta, koja 
je pronađena na lijevoj obali, a nalazi se na koti 53,17 m n/v. 

Sonda je izvedena uza zid kojim je naknadno ojačano podnožje 
Halebije, njezino predziđe. Predziđe je širine 2,3-1,4 m, imalo je uski 
obilazni hodnik širine 80-90 cm, s merlima širine 80 cm. 

Podizanjem ovog ojačanja poništene su trostruke kamene konzole i 
krunište kule koja je pritom sigurno povišena. Pojačanje nižim zidom, 
predziđem, izvedeno je prije gradnje novog mosta, najvjerojatnije neposredno 
nakon zauzimanja utvrda od Osmanlija, u drugoj polovici 15. st. Naime, 
zid je položen na pristupni put ranijem mostu, te ima pravilno klesane 
rubove da budu vidljivi, a zatrpani su gradnjom novog prilaznog puta 
mostu u 16. st. 

Na tom predziđu, zidu upomjaku 2Aa, te na donjim dijelovima Halebije 
pronađeni su ostaci malih kružnih rupa za skelu, karakterističnih za prvu 
etapu izgradnje kula i kaštela na obje strane rijeke. 

Drveni most korišten je nakon osmanlijskog osvajanja utvrđenja još 
gotovo cijelo stoljeće. Izgradnjom mosta u 16. st. desna obala doživjela 
je manje izmjene. Izgrađeni su zidovi upornjaci mosta koji su povećali 
površinu trapezastog platoa između kule i rijeke. Povišena je razina 
pristupnog puta mostu i izvedena nova kaldrma. Podignut je zid u kojem 
su izgrađena ulazna vrata, a nad njima drvena kula stražarnica “čardak”. 

Halebija je u višim etažama višekratno pregrađivana. Imala je kao i 
Tara nadogradnju s drvenim kruništem čardakom. Sačuvano je malo tragova 
drvenog čardaka. U unutrašnjosti su vidljive rupe u koje su bile položene 
drvene grede. 

Kula je, najvjerojatnije, ponovno značajno pregrađena u vrijeme 
kandijskih ratova (1645.-1660.). Povišena je te joj je na vrhu izgrađeno 
krunište s merlima i puškarnicama. 

Sljedeću pregradnju Halebije vezujemo uz ime kapetana Halebije, po 
kojemu je i dobila kasnije ime u narodu. On je u razdoblju od 1680. do 
1695. god. preuredio kulu. Od srednjovjekovne kule s kruništem bez 
mnogo otvora on je napravio tursku pokrivenu karaulu. Zazidani su 

međuprostori zubaca kruništa, podignut je zid za oko 1,5 m više od 
kruništa, te su otvorene nove male puškarnice, a u ziđu posljednje dvije 
etaže otvoren je niz nadsvedenih otvora stvarajući unutar utvrde stambeni 
prostor za danonoćni boravak posade mostobrana. 

Nedugo nakon toga Halebija je postala tamnica, prema zamisli Mustafe- 
paše Čelića (1714.-1716.). Posljednje etaže su pregrađene da bi bile udobnije 
za stanovanje. Povećan je broj prozora, otvoreni su kamini na sve tri 
etaže, na novom krovištu sagrađena su dva dimnjaka, na posljednjoj etaži 
uređena je prostrana “divanhana” s velikim kamenim omamentiranim 
kaminom. Jedan od prozora na sjevernom dijelu kule otvoren je u vrata 
koja vode na obilazni hodnik predziđa. Budući da je raniji obilazni hodnik 
bio na koti 59,66 m n/v, a dno vrata na koti je 63,16 m n/v, dakle više 
za 3,5 m, obilazni hodnik je izveden kao rampa da svlada tu visinsku 
razliku. Počinje na razini ulaza u čardak, dakle na razini ranijeg ophodnog 
hodnika, te se uspinje ukoso oko polukružnog dijela da bi dosegao dno 
novoprobijenih vrata. Pritom je napravljen novi prsobran koji prati novi 
obilazni hodnik. 

Kula Tara nekoliko je puta pregrađena. Njezina najranija faza izgradnje 
renesansna je utvrda s kruništem konzolno istaknutim, što je već opisano. 

Na koti 73,50 m n/v, dakle 3 m više od vrha kamenih konzola vidljive 
su pravilno raspoređene kružne rupe u kamenom ziđu na svim pročeljima, 
dakle i na ravnom dijelu. U nekima su sačuvani ostaci drvenih greda. Isti 
takvi tragovi vidljivi su i u unutrašnjosti kule. U središnjem dijelu grede 
su usporedne, dok je na južnom i sjevernom dijelu njihov raspored zrakast. 
To su rupe u kamenom ziđu promjera 26-40 cm u kojima su nekad bile 
drvene okrugle grede, balvani koje su izlazile izvan vanjske ravnine zida. 
Dakle, riječ je o ostacima čardaka, drvene platforme na kojoj je bio 
podignut istaknuti završetak kule izrađen od drvene građe. 

Da bi se kula ovako nadogradila, bilo je potrebno srušiti ranije 
krunište na mašikulama, te otklesati kamene konzole koje su ga nosile. 
Ponovljena je ista ideja istaknutog kruništa, samo ovog puta višeg, 
napravljenog od drvene građe u skladu s osmanlijskim načinom izrade 
utvrda. Za platformu su korišteni cijeli balvani koji su se protezali s 
jednog na drugi kraj kule, te su bili istaknuti na oba kraja izvan vanjske 
ravnine zida, stvarajući konzole, koje su omogućavale organizaciju obrane 
podnožja kule. Ovu pregradnju možemo staviti u razdoblje nakon zauzimanja 
utvrde od Osmanlija, dakle krajem 15. ili početkom 16. st. Moguće da 
je razlog rekonstrukcije kule bio njezino djelomično rušenje prilikom 
njezinog zauzimanja. Most koji je ona štitila bio je i dalje u funkciji do 
gradnje veličanstvenog mosta graditelja Hajrudina 1566. god. 

Kula je još jednom nadograđena, uklonjen joj je čardak, povišeno 
ziđe za nešto više od 4 m, te izrađeno kameno krunište debljine zida 90 
cm. Krunište je imalo otvore širine od 40 do 50 cm, a u povišenim 
zidanim dijelovima imalo je izvedene uske otvore puškarnica. Danas je 
sačuvan velik dio kruništa polukružnog dijela kule, dok je na ravnom, 
zapadnom pročelju djelomično pregrađeno. 

Ovu pregradnju možemo staviti u razdoblje kandijskih ratova kada je 
značajnija pregradnja napravljena i na kuli Halebiji. 

Sve međukatne kontrukcije kule bile su od drvenih okruglih greda, 
što potvrđuju ostaci ležaja greda u zidovima. 

Pregradnjom nakon eksplozije baruta u Tari, 16 na njezinoj je posljednjoj 
međukatnoj drvenoj konstrukciji izveden bačvasti svod. Svod je poprilično 
nespretno postavljen, pravokutnog je oblika, a podignut je na polukružnom 
tlocrtu kule. Ta dva geometrijska oblika, pravokutnik u polukrugu tlocrtno 
se ne poklapaju tako da svod djelomično “visi” u prostoru kule. Njegovom 
izgradnjom očigledno je kula već izgubila direktnu obrambenu funkciju, 
jer je oko nje već bilo izgrađeno gradsko središte s obrambenim zidom. 
Podizanjem svoda krunište je postalo gotovo neprohodno. Kula je tada 
služila kao skladište baruta a razlog zidanja svoda jest bolja zaštita prostora 
od oborina i vatre. 

Dolaskom austro-ugarske uprave u drugoj polovici 19. st. dolazi do 
značajnih pregradnji unutar utvrda, posebice na lijevoj obali. Srušen je 
ulaz u utvrdu na kojem je postojao čardak sličan onome na desnoj obali, 
te je nasuta prilazna kaldrma, kako bi se iznivelirao put i omogućio kolni 
prijelaz preko mosta. Temeljito je pregrađen mesdžid, sagrađeni su mu 
novi zidovi iznad razine poda. Sa zapadne strane, uz most, sagrađena je 
omanja magaza. Nad prizemljem je kat nadsveden polukružnim svodom 
od sedre. Između mesdžida i Tare sagrađena je jednokatnica, koja je 
imala u prizemlju trgovinu, a na katu stanove. Ta građevina najveća je 
devastacija ovog prostora, neprilična je u svojim arhitektonskim oblicima 
i gabaritima. 


Zaključak 

U prvim arhivskim dokumentima desna obala današnjeg Mostara 
spominje se kao Cimovski grad, Cimski grad u Večeriću, bez spomena 
mosta. 


16 Na kamenoj ploči ugrađenoj na svod upisana je godina obnove 1821.-1822. (1237.), spominje 
se Kemal Zađe Mustafa. 

Lijeva se navodi kao Nebojša u distriktu Večeriću 1444., kao Nebojša 
1448., a nakon 1452. god. obje se spominju redovito kao jedan od gradova 
(kula) na mostu. 17 

Posve je jasno da je most vrlo važna građevina koja se, kada je 
izgrađena, navodi u svim dokumentima koji spominju kule na Neretvi. 
Zato se može zaključiti da prije 1452. god. most i nije bio sagrađen. 

Tome u prilog govori smještaj i konstrukcijsko rješenje prvog visećeg 
mosta čiji su ostaci pronađeni pri arheološkim istražnim radovima. Čini 
se da je uporište mosta na lijevoj obali dograđeno naknadno ekscentrično 
na pravilni, simetrični poligonalni kaštel. Ono je izvedeno svega desetak 
godina nakon izgradnje utvrda, te je zidano na vrlo sličan način s upotrebom 
istog načina postavljanja skele. Na desnoj obali zidovi, na koje se oslanjao 
most, isto tako nisu zidarski povezani s Halebijom. 

Kule Halebija i Tara s njezinim kaštelom izgrađene su od velikaša 
gosta Radina 40-ih godina 15. st. Kule i naselja uz njih s lijeve i desne 
strane Neretve najvjerojatnije nisu u prvoj fazi izgradnje bile spojene 
mostom. 18 Postoji mogućnost da su se u početku tereti na tom ždrijelu 
(klancu) prenosili sustavom “žičare” između nasuprotnih kula. No, vrlo 
brzo izgrađen je drveni most koji je imao središnji viseći dio. Iako je bio 
nesiguran za prelazak, potrajao je gotovo stoljeće, do veličanstvenog 
graditeljskog podviga izgradnje jednolučnog kamenog mosta na rasponu 
od 28,6 m. 19 

Drveni viseći most bio je na koti 53,20 m n/v, dakle iznad razine 
visokih voda koji na ovom ždrijelu iznosi 50,70 m n/v. 

Most graditelja Hajrudina vinuo se do visine dna svoda u tjemenu 
na 58,82 m n/v, te hodne plohe na 60 m n/v. Time je on stoljećima bio 
siguran prijelaz preko nemirne i ćudljive Neretve, čak iznad i onih 
katastrofalnih vodostaja od 53,50 m n/v zabilježenih 1860. god. 

Da bi smanjio raspon, koji je kod drvenog mosta iznosio 35 metara, 
na novi od 28,60 m, Hajrudin je izveo nove zidove upornjake, koso 
postavljene u odnosu na uzdužnu os mosta. Postojeće zidove i kule 
kaštela iskoristio je, djelomično ih nasuo, te se na njih oslonio. Prilaz 
novom mostu izveden je nad ranijim prilazom. Podignuti su bočni zidovi 
prilaza mostu, te je između njih izveden zemljani nasip. Na njemu je u 
debelom sloju crvenice i vapna postavljena kamena kaldrma. 


17 Vidi tekst u izvještaju A. Milošević, O mostarskim kulama i mostu u srednjem vijeku. 

18 Postava kula govori u prilog utvrđivanja uskog ždrijela u svrhu prijenosa ili prijelaza preko 
Neretve. 

19 O graditelju novog mosta 1566. god. vidi navedeni tekst A. Miloševića. 


81 



O gradnji mosta malo se zna. Zapisana su samo sjećanja i legende, 
ime i djelo velikog graditelja Hajrudina. Čak i danas kad su povađeni 
dijelovi iz Neretve i ispitani svi sastavni dijelovi mosta, ostaje zagonetka 
kako je izvedena skela, prevezen kamen s jedne na drugu obalu, kako 
je skela izdržala dugo razdoblje gradnje, i bezbroj drugih “sitnih” graditeljskih 
problema, s kojima se i danas susrećemo uz korištenje najmodernijih 
tehnologija. To govori o snazi graditelja, njegovoj zamisli, neponovljivoj 
i nezabilježenoj ali ostvarenoj u djelu koje bez sumnje pripada u najveća 
graditeljska ostvarenja svoga doba. 

Nakon provedenih opsežnih, ali još uvijek nedovršenih arheoloških 
istraživanja, te analizom arhivskih dokumenata razvoj lokaliteta možemo 
podijeliti u nekoliko razvojnih etapa. 

- Oko 1444. god. postoje kule na obje strane Neretve. Na desnoj 
obali samostojeća polukružna kula Halebija, a na lijevoj polukružna kula 
Tara sa šesterokutnim kaštelom. 

- Prije 1452. god. izgrađen je prvi drveni most koji je povezao utvrde. 
Most je bio drveni s dva konzolno istaknuta dijela i središnjim koji je bio 
“viseći”. Za oslanjanje tog mosta na lijevoj obali izgrađena je polukružna, 
nesimetrična dogradnja kaštela, a na desnoj trapezasto proširenje platoa 
kule Halebija sa zidovima upornjacima mosta. 

- Između 1452. i 1566. god. na desnoj obali kula Halebija ojačana je 
predziđem s ophodnim hodnikom i kruništem. Kula je povišena drvenim 
kruništem. Tara je u istom razdoblju povišena, unutar kaštela izgrađena 
je zgrada koja je služila za smještaj posade. God. 1522. podignut je i 
Sultan Selimov mesdžid, manja džamija za posadu utvrde. Utvrđen je 
jugozapadni ugao utvrde, podignuta je kula Herceguša. 

- God. 1566. dovršena je izgradnja mosta graditelja Hajrudina. Izgrađeni 
su istaknuti bočni zidovi upornjaci, koji su smanjili raspon mosta, te je 
izgrađen jednolučni kameni most. Nad novim ulaznim vratima u utvrdu 
izvedena je drvena stražarnica, čardak. Takva stražarnica postojala je i 
nad vratima kaštela lijeve obale. 

- Između 1566. i 1690. god. ojačani su bočni zidovi kaštela 
dozidavanjem iznutra usporednog odmaknutog zida, te ispunom 
međuprostora zemljom. Kule su višekratno pregrađivane. Kula Tara je 
još jednom povišena, te joj je na vrhu izvedeno novo kameno krunište. 
Halebija je isto tako povišena, te je na njoj izgrađeno novo krunište s 
merlima i puškamicama. Između 1680. i 1695. god. kapetan Halebija, 
po kojem je dobila ime, pregradio ju je u pokrivenu karaulu. Povisio ju 
je te je otvorio niz prozora stvarajući na posljednjim etažama kule 
stambeni prostor za posadu. 

- Između 1690. i 1878. god. izvršene su manje pregradnje na pročeljima, 
bez novih značajnih gradnji. Kula Halebija je u razdoblju između 1714. 
i 1716. god. postala tamnica u nižim etažama. U višim etažama vršene 
su pregradnje pročelja otvaranjem novih otvora. Obilazni hodnik predziđa 
povišen je kao rampa do sjevernih vrata, pritom je podignut i novi 
prsobran. 

- Izgradnje s konca 19. i 20. st.: na desnoj obali zgrada ribarnice; na 
lijevoj obali uz most manja magaza, mesdžid je iznova podignut na ranijim 
temeljnim zidovima. Između mesdžida i Tare podignut je novi stambeno- 
poslovni objekt. 


Dr. Željko PEKOVIĆ 
Dr. Ante MILOŠEVIĆ 
Nela KOVAČEVIĆ 

REPORT ON ARCHAEOLOGICAL EXCAVATIONS 
OF MOSTAR FORTIFICATIONS PERFORMED IN 2002 

Summarj 

In the earliest archive documents, the right bank of the today Mostar 
was mentioned as Cimovski Grad, Cimovski Grad u Večeriću, with no 
mention of the bridge. 

The left bank vvas mentioned in 1444 as Nebojša in the district of 
Večerić, in 1448 as Nebojša. After 1452, both banks are regularly mentioned 
as one of the towns (towers) at the bridge. 

It is very much clear that the bridge is an important structure 
mentioned, after its building, in ali documents that mention the towers 
at the Neretva. It can be concluded, therefore, that the bridge did not 
exist before 1452. 

This is further supported by the location and structural solution of 
the first suspended bridge, the remains of which are discovered in 
archaeological excavations. It appears that the bridge support at the left 
bank vvas subsequently added eccentrically to the already existing regular, 
symmetrical, polygonal fortification. It vvas built about only ten years 
after building of the fortifications and in a very like manner, using the 
same way of erecting of scaffolds. Furthermore, the vvalls at vvhich the 
bridge rested at the right bank vvere not connected structurally vvith the 
Halebija Tovver. 

The Halebija and Tara towers with the Tara Tower fortification were 
erected by the aristocrat Radingost in 1440s. The towers and the settlements 
by them at the left and the right banks of the Neretva, most probably, 
were initially not connected by the bridge. It is possible that cargoes 
were initially transported over the canyon by a “cable-car” between the 
two opposite towers. However, very soon there was built a wooden 
bridge with a suspended Central section. Although unsafe for Crossing, it 
lasted almost a century, tili the magnificent undertaking of building the 
single-arched Stone bridge spanning 28.6 m. 

The vvooden, suspended bridge was at the altitude of 53.20 m above 
the sea level, above the high water level, vvhich is 50.70 m above the sea 
level at this place. 

The master-builder Hayrudin’s bridge reached the altitude of 58.82 
m above the sea level at the bottom side of peak of its arch, and 60.00 
m above the sea level at the highest point of the walkway. For centuries, 
therefore, it made a safe Crossing over the restless and capricious Neretva, 
even above the catastrophic high water level of 53.50 m above the sea 
level registered in 1860. 

In order to shorten the špan, vvhich was 35 meters at the wooden 
bridge, Hayrudin erected new supporting vvalls, positioned slant to the 
bridge longitudinal axis. He made use of the existing fortification vvalls 
and tovvers, partly filled them up and leaned against them. The approach 
to the new bridge was made over the earlier one. Side vvalls of the 
approach vvere erected and the space betvveen them vvas filled vvith soil. 
On top of this, in thick layer of red soil and lime, cobble pavement vvas 
laid. 

Little is knovvn about building of the bridge. There are registered 
only traditions and legends, the name and the vvork of the great builder 
Hayrudin. Even novvadays, vvhen bridge segments are rescued from the 
Neretva and ali its connecting elements examined, there remains the 
puzzle as hovv the scaffold vvas erected, Stone transported from one 
bank to the other, hovv the scaffold stood such a log period of building, 
and many other “little” building problems that vve encounter today, 
vvhile using state-of-the-art technologies. This speaks for the builder’s 
povver, idea, unique and unregistered elsevvhere, yet implemented in the 
piece of vvork that is doubtlessly among the greatest buildings of the 
epoque. 

Follovving detailed, but still incomplete researches, and analysing of 
archive documents, the development of this site may be divided into 
several stages. 

- About 1444, there were towers at both banks of the Neretva. At 
the right bank there was the detached, semicircular, Halebija Tower, and 
at the left one the semicircular Tara Tower with a hexagonal fortification. 

- Before 1452, the first vvooden bridge that connected the two 
fortifications was built. The bridge was wooden, consisting of two processing 
console parts and the Central, “suspended”, section. To rest the bridge, 
at the left bank there was built a semicircular, asymmetrical annexe to 
the fortification, and at the right bank a trapezoidal widening of the 
Halebija Tower with vvalls that supported the bridge. 

- Between 1452 and 1566, at the right bank, the Halebija Tower was 
strengthened with jacket wall, watchmen walkway and merlon. The tower 
was risen by a wooden merlon. At the same time, the Tara Tower was 
risen and within the fortification a building was built to house the crew. 
In 1522, there was built the Sultan Selim’s mesdjid, a smaller mosque for 
the fortification crew. The south-eastern corner of the fortification was 
strengthened and the Herceguša Tower was erected. 

- In 1566, building of the Hayrudin’s bridge was completed. There 
were built the protruding supporting side vvalls that decreased the bridge 
špan, and the single-arched Stone bridge was built. Over the new entrance 
into the fortification, the wooden vvatchmen tower, “čardak”, was built. 
Such a tower also existed over the left-bank fortification. 

- Betvveen 1566 and 1690, the fortification side vvalls were strengthened 
by erecting an inner, parallel and distanced wall and filling the space 
betvveen the two vvalls vvith soil. The Tara Tovver vvas risen once again, 
vvith a nevv, Stone, merlon on the top. The Halebija vvas also risen, vvith 
nevv merlin and gun holes. Betvveen 1680 and 1695, Captain Halebija, 
after vvho the tovver vvas named, rebuilt it into a covered blockhouse. He 
rose it and opened a number of vvindovvs, turning its uppermost floors 
into the crevv dvvellings. 

- Betvveen 1690 and 1878, lesser rebuildings vvere made on facades, 
vvith no significant nevv building. Betvveen 1714 and 1716, lovver floors of 
the Halebija Tovver vvere turned into a jail. At upper floors, the facades 
vvere modified by opening of nevv vvindovvs. The vvatchmen corridor on 
the jacket vvall vvas risen as a ramp to the northern gate. The nevv 
parapet vvas built at the same time. 

Buildings of the end of the 19th ct. and the 20th ct. The fish-market 
building at the right bank. At the left bank, next to the bridge, a smaller 
storehouse. The mesdjid vvas built again on the old foundations. Betvveen 
the mesdjid and the Thra Tovver, a nevv residential-office building vvas 
built. 

SI. 1. i 2. Srednjovjekovni šljem. 





SI. 3. Austro-ugarski srebrenjak. 


SI. 4. Austo-ugcirski bakrenjak. 




SI. 5. Venecijanski bakrenjak. 


SI. 6. Venecijanski bakrenjak. 


86 



























SI. 7. Spojeni ulomci posude 
za vodu. 


SI. 8. Ulomak posude 
s “nogom”. 

SI. 12. Kovani željezni klinovi. 

















SI. 17. Lijeva obala, sonda 7A. 



SI. 18. Lijeva obala, sonda 3. 

POLOŽAJ SONDI NA DESNOJ 01 
DISPOSmON OF TEST - PITS d 












POLOŽAJ SONDI NA LJJEVOJ OBALI 
DISPOSmON OF TEST - PTTS ON LEFT RIVEI 

SI. 22. Položaj iskopanih zidova na lijevoj obali. 


93 










94 









Si;!jd*s3*8&iS83l335»Xg&Sg 2!3 


SI. 24. Tara, poprečni presjek arheološkog lokaliteta. 

SI. 25. Tara, poprečni presjek kroz arheološki lokalitet. 

SI. 26. Presjek kroz upomjake mosta. 

SI. 27. Tara, uzdužni presjek, pogled na jug. 

SI. 28. Tara, uzdužni presjek, pogled na sjever. 

SI. 29. Halebija, po 


100 


i presjek, pogled na sjever. 











SI. 30. Halebija, presjek, pogled prema zapadu. 

SI. 31. Halebija, presjek, pogled prema sjeveru. 

